KV Mechelen

**Yellow Red Koninklijke Voetbalclub Mechelen** (spiss sempliċement imsejħa **KV Mechelen** jew **KV**, jew mill-ismija Franċiż preċedenti tagħhom **FC Malinois**),  huwa klabb tal-futbol professjonali Belġjan, ibbażat ġewwa l-belt ta' Mechelen fil-provinċja ta' Antwerp. KV Mechelen jilgħabu fl-Ewwel Diviżjoni Belġjana. Huma rebħu erba kampjonati Belġjani u Tazza Belġjana waħda, kif ukoll it-Tazza tat-Tazez Ewropej 1987-88. Huma ġabru l-unuri kollha tagħhom fl-1940ijiet u fit-1980ijiet. 

KV Mechelen twaqqaf fl-1904 u fl-istaġun 1921–22, ġew promoss għall-ewwel diviżjoni. Wara żewġ relegazzjoni u promozzjoni suċċessivi, dawn kienu lura għat-tajjeb bejn l-istaġuni 1928–29 u 1955–56. Fis-1960ijiet u fis-1970ijiet, il-klabb kellhu diversi promozzjonijiet u relegazzjonijiet bejn l-ewwel u tieni diviżjoni. Mill-1983–84 sal-1996–97, huma kellhom perjodu ta' suċċess fl-ewwel diviżjoni, b'titolu u diversi finituri fit-tieni u t-tielet post. Matul dak il-perjodu, huma rebħu wkoll it-Tazza tat-Tazez Ewropej u dawn laħqu semi-finali fl-istess kompetizzjoni kif ukoll il-kwarti tal-finali tat-Tazza Ewropea. KV Mechelen eventwalment naqsu fl-aħħar tad-1990ijiet, għalkemm kellhom żewġt perjodi aktar fl-ogħla livell mill-1999–2000 sal-2000–01 u fl-2002–03. Fl-aħħar ta' dak l-istaġun, il-klabb ma rċievix il-Liċenzja Belġjana tal-futbol professjonali, u għalhekk dawn kienu relegati għat-tielet diviżjoni. Wara żewġ promozzjonijiet fl-istaġuni 2004–05 u 2006–07, KV Mechelen waslu lura għall-ewwel diviżjoni.

Il-klabb jilbes flokkijiet sofor bl-istrixxi ħomor b'xorts u kalzetti suwed. Huma jilgħabu l-logħob f'darħom fl-Argosstadion Achter de Kazerne, fejn Argos huwa l-isponsor tal-grawnd tagħhom u *Achter de Kazerne* tfisser *Behind the Barracks*. Il-grawnd ġie msemmi hekk minħabba kwartieri użati viċin il-grawnd. Il-partitarji ta' KV Mechelen għandhom rivalità fit-tul ma' KRC Mechelen.

## Storja
Il-klabb kien twaqqaf fl-1904, ftit xhur wara t-twelid tar-rivali KRC Mechelen. Il-klabb kellu l-ewwel perjodu ta' suċċess fl-1940ijiet. Matul it-Tieni Gwerra Dinjija, fl-1943, il-klabb rebaħ l-ewwel titlu domestiku tiegħu. It-tieni titolu wasal ftit snin wara, fl-1946, u fl-1948 il-klabb kien ta' suċċess mill-ġdid. Wara dan, il-klabb waqa lura. Fl-1954, huma rnexxielhom jispiċċaw it-tielet, punt wieħed biss wara ċ-ċampjins RSC Anderlecht, iżda kien l-aħħar staġun tajjeb tagħhom. Sentejn wara, Mechelen ġew relegati għat-tieni diviżjoni. Matul is-60ijiet u s-70ijiet, Mechelen marru l-fuq u l isfel bejn l-ewwel u t-tieni diviżjoni.

Il-klabb gawda perjodu suċċessiv kemm domestiku u kemm Ewropew bejn is-snin 1987–1992. Matul dawn il-5 istaġuni, Mechelen rebħu kampjonat Belġjan u titolu tat-tazza Belġjana. Huma wkoll lestew it-tieni fil-kampjonat Belġjan darbtejn u tilfu l-finali tat-tazza Belġjana darbtejn. Wara li rebħu it-titolu tat-tazza domestika fl-1987, huma kkwalifikaw għat-Tazza tat-Tazez Ewropej, huma lestew il-kisba straordinarja billi rebħu dan it-turnew fl-1988. Mechelen huwa l-aħħar tim Belġjan li rebaħ trofew Ewropew.

KV Mechelen deher li kien fit-triq tiegħu li ssir wieħed mill-aqwa klabbs fil-Belġju, iżda malajr naqsu meta ċ-ċermen tagħhom Cordier (li ġab il-proprjetà tad-drittijiet għal ħafna plejers) kien imġiegħel biex ibiegħ ħafna plejers minħabba riżultati ħżiena tal-kumpanija tiegħu. Fl-10 ta' Ġunju 2007, it-tim kiseb il-promozzjoni għall-Ewwel Diviżjoni Belġjana. Sentejn wara fl-2009, KV Mechelen lagħbu l-finali tat-Tazza Belġjana, iżda sfortunatament tilfu 2–0 kontra KRC Genk. Sena wara dan, huma tilfu fis-semi finali bid-dro ta' 2–2 u 1–0 kontra KAA Gent.
Wara suċċess li għamel fl-2010 u erba' staġuni għall-Mechelen, il-kowċ Peter Maes iddeċieda li jħalli u ffirma kuntratt ta' erba' snin ma' Sporting Lokeren. Malinwa għamel ftehim ma' Marc Brys biex jieħu f'idejha il-kariga ta' Maes.

## Unuri

### Domestiċi
***[[L-Ewwel Diviżjoni Belġjana]]:**
****Rebbieħa (4):** 1942–43, 1945–46, 1947–48, 1988–89
***[[It-Tieni Diviżjoni Belġjana]]:**
****Rebbieħa (6):** 1925–26, 1927–28, 1962–63, 1982–83, 1998–99, 2001–02
***Rawnd finali tat-[[It-Tieni Diviżjoni Belġjana|Tieni Diviżjoni Belġjana]]:**
****Rebbieħa (2):** 1981, 2007
***[[It-Tielet Diviżjoni Belġjana]]:**
****Rebbieħa (1):** 2004–05
***[[Tazza Belġjana]]:**
****Rebbieħa (2):** 1986–87, 2018-19

### Internazzjonali
***[[Tazza tat-Tazez Ewropej]]:**
****Rebbieħa (1):** 1987–88
***[[UEFA Super Cup]]:**
****Rebbieħa (1):** 1988
***[[Trofew Joan Gamper]]:**
****Rebbieħa (1):** 1989

## Parteċipazzjoni fl-Ewropa
:*Minn Diċembru, 2008.*

### Logħob
* K = rawnd tal-kwalifikazzjoni
* R = rawnd
* Grupp = fażi tal-gruppi / Grupp 1 = l-ewwel fażi tal-grupp / Grupp 2 = it-tieni fażi tal-grupp
* 1/8 = l-aħħar tminja / 1/4 = kwarti tal-finali / 1/2 = semi-finali
* F = finali
* PKU = punti tal-koeffiċjent tal-UEFA
* PO = *Play-Offs*

### Sommarju tal-aħjar riżultati

**(2 tazez)**

Tazza Ewropea/UEFA Champions League: 
:- kwarti-finalisti fl-1990
UEFA Cup Winners' Cup **(1)**: 
:- **rebbieħa fl-1988** 
:- semi-finalisti fl-1989
UEFA Super Cup **(1)**: 
:- **rebbieħa fl-1988**

## Kowċis

*  Oliver Gaspar (1960–64)
*  András Dolgos (1965–68)
*  Piet Teughels (1968–70)
*  Staf Van den Bergh (1970–75)
*  André Bollen (1975–77)
*  Kamiel Van Damme (1981–82)
*  Leo Canjels (1982–85)
*  Ernest Künnecke,  Aad De Mos (1985–86)
*  Aad De Mos (1986–89)
*  Ruud Krol,  Fi Van Hoof (1989–90)
*  Fi Van Hoof (1990–91)
*  Georges Leekens (1991–92)
*  Fi Van Hoof (1992–94)
*  Walter Meeuws (1994–95)
   
*  Walter Meeuws,  Willy Reynders (1995–96)
*  Willy Reynders,  Georges Heylens (1996–97)
*  Franky Vercauteren (1997–98)
*  Rudy Verkempinck,  Gunther Jacob &  Valère Billen (1998–99)
*  Gunther Jacob (1999–00)
*  Lei Clijsters,  Valère Billen &  Barry Hulshoff (2000–01)
*  Barry Hulshoff,  Fi Van Hoof (2001–02)
*  Stéphane Demol,  Alex Czerniatynski (2002–03)
*  Alex Czerniatynski (2003–04)
*  Rik Van de Velde,  Zivica Kanacki (Lul 2004–Jan 2005)
*  André Wetzel,  Zivica Kanacki (2005–Ġun 6)
*  Peter Maes (Lul 2006–Ġun 2010)
*  Marc Brys (Lul 2010–Ġun 2012)
*  Harm van Veldhoven (Lul 2012–...)

## Referenzi

## Ħoloq esterni

*  Sit Uffiċjali
*  Sit tal-partitarji
* KV Mechelen fuq EUFO.DE
* KV Mechelen fuq Weltfussball.de
* KV Mechelen fuq Transfermarkt.de
* KV Mechelen fuq Football Squads.co.uk
* KV Mechelen fuq National Football Teams.com
* KV Mechelen fuq Football-Lineups.com